text: Stjålen bil fundet 
  22 februar 2015 kl. 09.49
  Den stjålne og efterlyste Citroën C1 med teksten Vind en bil på siderne er fundet. Nu mangler politiet blot en gerningsmand
  Bilen, der hører til i Sønderborg, blev stjålet på trods af den meget markante genkendelige tekst på begge sider af bilen. Her står der: VIND EN BIL.
  Måske gik det op for tyven, at han vakte lige lovlig megen opsigt. I hvert fald har han sat bilen fra sig, og den blev derefter opdaget af en borger i Sønderborg.
  Politiet søger nu efter biltyven.
  Politiets tweet fra i går - og i dag.
  Sønderborg: I går efterlyste vi en stjålet Citroën C1. En borger har fundet den i Sønderborg. Vi søger nu spor efter gerningsmand #politidk
  
  Her er foto af den STJÅLNE bil fra Sønderborg. Lad os sammen finde den - RT gerne. Vagtchefen. #politidk pic.twitter.com/Leu46uM0lS
  
  